**Zápisnica z 1 zasadnutia OZ v obci Michalok, konaného dňa 19.02.2021 v miestnosti KD, so začiatkom o 16,00 hod..**

1.Starostka obce otvorila zasadnutie OZ, privítala prítomných poslancov. Za druhého overovateľa zápisnice OZ schválilo p.Jozefa Hamorníka, za zapisovateľku bola zvolená Klaudia Ečegiová nakoľko poslanci Peter Kačmár a Zuzana Džujková boli ospravedlnení.

2.Návrh programu zasadnutia. K predloženému programu zasadnutia poslanci nemali žiadne doplňujúce body.

3. Kontrola plnení uznesení. Uznesenia predchádzajúceho zasadnutia boli splnené.

4.Voľba hlavného kontrolóra obce. Do výberového konania na funkciu hlavného kontrolóra obce na OÚ bola doručená jedna prihláška. Starostka predložila poslancom list s označením ,,Voľba hlavného kontrolóra-neotvárať,, od adresáta- Daniela Jakubová, Čakľov 540, 094 35. Po otvorení listu poslanci odkontrolovali či písomná prihláška obsahuje kvalifikačné predpoklady a požadované doklady, ktoré musí spĺňať kandidát na funkciu hlavného kontrolóra, určené na predchádzajúcom zasadnutí OZ. Poslanci skontrolovali predložené podklady so záverom, že podaná prihláška splňa všetky náležitosti. Prítomní poslanci potom tajným hlasovaním/prítomní 3 poslanci – odovzdané 3 hlasovacie lístky so zakrúžkovaným menom Daniely Jakubovej/zvolili p.Danielu Jakubovú do funkcie hlavného kontrolór obce na ďalšie 6 ročné obdobie s 3% úväzkom.

5. a 6. Starostka informovala prítomných poslancov k odpredaju pozemkov prejednávaných na predchádzajúcich zasadnutiach OZ. Obec zverejnila na webovej stránke obce a na úradnej tabuli obce Zámer na odpredaj pozemkov tak ako to ukladá zákon o obecnom zriadení. Poslanci OZ schválili predaj pozemku vo vlastníctve obce Michalok: 1. vo veľkosti podielu 1/1 pre žiadateľa- Ing.Pavla Žipaja trv. bytom Michalok č.50, a to parcelu reg. ,,E,, č.1037 o výmere 129 m2, zapísanú na LV675, kú. Michalok, druh pozemku-ostatné plochy. Cena za pozemok je 472 € plus polovica zo sumy, ktorú obec zaplatila za vypracovanie znaleckého posudku t.j. 40 €. Celková cena je 512 €. Poplatok za vklad do katastra si žiadateľ platí sám.

2. vo veľkosti podielu 1/1 pre žiadateľa Dominika Tótha trv. bytom Merník č.50 a manželku Dorotu Tóthovú trv. bytom Michalok č.128, to parcelu reg. ,,C,, č.190/2 o výmere 92 m2, druh pozemku – záhrady, k.ú. Michalok. Cena za pozemok je 337 € plus polovica zo sumy, ktorú obec vyplatila za vypracovanie znaleckého posudku t.j. 40 €. Celková cena je 377 €. Poplatok za vklad do katastra si žiadateľ platí sám.

7. Zmluva o budúcej zmluve o zriadení vecného bremena. Poslanci OZ na predchádzajúcom zasadnutí boli informovaní, že VVS, a.s. bude v obci rekonštruovať vodovodné potrubie,ktoré je v zlom technickom stave. Na OÚ boli doručené podklady k tejto akcií- Žiadosť o vyjadrenie k PD, Zmluva o budúcej zmluve o zriadení vecného bremena a projektová dokumentácia od VVS, a.s. Košice. Vodovodné potrubie bude menené aj na parcelách ktorých vlastníkom je obec a preto obci bola doručená hore uvedená zmluva od VVS, a.s. s ostatnými podkladmi. Poslanci OZ súhlasili so zriadením vecného bremena v prospech VVs, a.s.Košice.

8.Žiadosť o dotáciu z rozpočtu PSK. Starostka informovala poslancov o výzve PSK na rok 2021. Nakoľko už skoro rok je na území SR pandémia Corona vírusu 19, poslanci súhlasili aby sa nepodávala žiadosť na obecné slávnosti tak ako minulé roky. Poslanci sa dohodli na podaní žiadosti o dotáciu na zakúpenie nástennej klimatizácie do miestnosti KD. Klimatizácia doteraz nebola riešená a pri spoločenských akciách v letných mesiacoch je miestnosť prehriata.

9.Zber biologicky rozložiteľných odpadov a kuchynského odpadu. Starostka informovala poslancov, že Dohody o domácom kompostovaní, ktoré boli doručené do domácnosti boli od platcov poplatku za komunálny odpad podpísane a doručené vo výške 100%.

10.Rôzne. Starostka informovala o SODB 2021, samo sčítaní aj o možnosti využitia sčítacích komisárov pre starších občanov. Poplatky za KD, poslanci sa dohodli, že schválenie poplatkov sa presunie na najbližšie zasadnutie keď budú prítomní všetci poslanci OZ. Starostka informovala poslancov aj o tom, že v obci za rok 2020 je miera triedenia odpadu na úrovní 26,57%. Obec bude v roku 2021 platiť zákonný poplatok za zmesový odpad a objemový odpad vo výške 27 € za každý mesiac. Starostka informovala poslancov aj o tom, že v obci nie je v súčasnosti ani jedna osoba pozitívne nakazená Covid 19.

11.Na záver boli prijaté uznesenia. Starostka poďakovala poslancom za účasť.

V Michalku, dňa 22.02.2021